stanford-oval/wikipedia huggingface dataset:
สงครามรัสเซีย–ญี่ปุ่น
เหตุการณ์ในปี 1904 > การเคลื่อนพลของกองเรือบอลติก

จักรพรรดินิโคลัสที่ 2 ทรงประสงค์พิชิตญี่ปุ่นโดยเร็ว จึงส่งกองเรือบอลติกที่ประจำอยู่ยุโรปมาสนับสนุนกองเรือตะวันออก กองเรือบอลติก (หรือกองเรือแปซิฟิกที่ 2) อยู่ภายใต้การบัญชาการของ พลเรือตรีซีโนวี โรซเดสท์เวนสกี
กองเรือเริ่มออกเดินทางในวันที่ 15 ตุลาคม 1904 ซึ่งจะต้องเดินทางด้วยระยะทางเกือบครึ่งโลกจากทะเลบอลติกสู่มหาสมุทรแปซิฟิก และต้องใช้เส้นทางผ่านแหลมกู๊ดโฮปซึ่งเป็นเส้นทางที่ไกลกว่า อันเป็นผลมาจากกรณีทะเลเหนือ (อังกฤษ: Dogger Bank incident) ที่เมื่อวันที่ 21 ตุลาคม 1904 กองเรือรัสเซียยิงเรือประมงอังกฤษที่พวกเขาเข้าใจผิดคิดว่าเป็นเรือตอร์ปิโดของศัตรู ส่งผลให้รัฐบาลอังกฤษอ้างเหตุผลนี้ในการไม่อนุญาตให้กองเรือรัสเซียเดินเรือผ่านคลองสุเอซ ทำให้กองเรือรัสเซียต้องใช้ระยะเวลาเดินทางกว่า 7 เดือน การเคลื่อนพลครั้งนี้ได้รับความสนใจจากชาวรัสเซียและยุโรปมาก
เนื่องจากระยะทางที่ไกลมาก ทำให้การเดินทางเป็นไปอย่างยากลำบาก อันเป็นผลมาจากความไม่คุ้นเคยต่อสภาพอากาศของลูกเรือ, ปัญหาด้านเครื่องยนต์ขัดข้อง ตลอดจนการซื้อถ่านหินตามเมืองท่ารายทางนั้นก็ลำบาก เนื่องจากเมืองท่าของอังกฤษปฏิเสธการจำหน่ายถ่านหินแก่กองเรือบอลติก
เหตุการณ์ในปี 1905 > ยุทธการซันเดปุ

ระหว่างวันที่ 25 ถึง 29 มกราคม กองพลที่สองของจักรวรรดิรัสเซียภายใต้บัญชาของ นายพลออสการ์ กริเปนเบิร์ก เข้าโจมตีขนาบข้างกองทหารญี่ปุ่นใกล้กับตำบลซันเดปุ (ทางใต้ของมุกเดน) โดยที่กองทหารญี่ปุ่นนั้นไม่ทันตั้งตัว การโจมตีดำเนินไปเรื่อยๆ แต่ด้วยขาดการสนับสนุนจากกองทหารรัสเซียหน่วยอื่นทำให้รัสเซียต้องยุติการโจมตีโดยคำสั่งจาก พลเอก อะเลคเซย์ กูโรแพทกิน รัฐมนตรีว่าการสงคราม และไม่สามารถตัดสินผลการรบได้ ในขณะที่กองทัพญี่ปุ่นก็ตระหนักได้ว่า ญี่ปุ่นต้องทำลายกองทหารราบของรัสเซียให้สิ้นก่อนที่กำลังเสริมของรัสเซียจะมาถึงผ่านทางรถไฟสายทรานส์-ไซบีเรีย
ภายหลังสงคราม > การสงบศึก

บทความหลัก: สนธิสัญญาพอร์ตสมัท
แม้ว่าทางพฤตินัย การรบจะสิ้นสุดลงตั้งแต่รัสเซียพ่ายแพ้ในยุทธนาวีช่องแคบชิสึมะ แต่ในทางนิตินัยถือว่าสงครามได้ยุติลง เมื่อทั้งสองฝ่ายได้ลงนามในสนธิสัญญาสันติภาพ (สนธิสัญญาสงบศึก) ภายหลังสงครามสิ้นสุดลง รัฐบาลพระเจ้าซาร์เผชิญกับกระแสการปฏิวัติ ประชาชนขยาดต่อสงคราม แท้จริงแล้ว ภายหลังยุทธนาวีช่องแคบชิสึมะ ทางรัฐบาลพระเจ้าซาร์จะส่งทหารเข้าไปรบต่ออีกก็ย่อมได้ แต่ด้วยสภาพเศรษฐกิจ, สถานะการคลังของรัฐบาล ตลอดจนความพ่ายแพ้ในศึกครั้งผ่านๆมาทั้งทางบกและทางทะเลต่อญี่ปุ่นได้สร้างความอับอายเกินกว่าที่จะรับได้อีก เช่นนั้นแล้ว จักรพรรดิซาร์นิโคลัสที่ 2 จึงทรงเลือกที่จะเจรจาสันติภาพกับญี่ปุ่น (การยอมจำนน) เพื่อที่รัฐบาลกลางจะได้มีสมาธิในการจัดการความยุ่งยากและความปั่นป่วนภายในประเทศที่เริ่มปะทุขึ้น
ประธานาธิบดี ธีโอดอร์ โรสเวลต์ แห่งสหรัฐอเมริกา ได้เสนอให้สหรัฐอเมริกาเป็นคนกลางในการจัดเจรจาสันติภาพนี้ขึ้น ซึ่งทำให้เขาได้รับรางวัลโนเบลสาขาสันติภาพในเวลาต่อมา ฝ่ายรัสเซียได้ส่ง เซรกี วิตเต เป็นหัวหน้าคณะเจรจาฝ่ายรัสเซีย ในขณะที่ฝ่ายญี่ปุ่นมี รัฐมนตรีโคะมุระ จุตะโร ซึ่งจบการศึกษาจากมหาวิทยาลัยฮาวาร์ด เป็นหัวหน้าคณะฝ่ายญี่ปุ่น และได้ลงนามในสันธิสัญญาสันติภาพ ในวันที่ 5 กันยายน 1905 ณ อู่ทัพเรือพอร์ตสมัท ในตำบลพอร์ทสมัท ของรัฐนิวแฮมป์เชอร์ ทำให้สนธิสัญญานี้ถูกรู้จักกันในชื่อ "สนธิสัญญาพอร์ตสมัท" ในการนี้รัสเซียให้การยอมรับว่าเกาหลีเป็นเขตใต้อิทธิพลของญี่ปุ่น และรัสเซียตกลงที่จะย้ายออกจากเกาหลีไปแมนจูเรีย นอกจากนี้ ภายหลังลงนาม ประธานาธิบดี ธีโอดอร์ โรสเวลต์ ยังสนับสนุนให้รัสเซียปฏิเสธการจ่ายค่าสินไหมทดแทนแก่ญี่ปุ่น ซึ่งในตอนแรก โคะมุระได้เรียกร้องค่าปฏิกรรมสงครามจากรัสเซียสูงถึง 15,000 ล้านเยน (1,490 ล้านปอนด์) ก่อนที่ฝ่ายญี่ปุ่นจะยินยอมไม่คิดค่าปฏิกรรมสงครามตามที่สหรัฐอเมริกาเสนอมา
รัสเซียได้ยุติสัญญาสิทธิ 25 ปีในการเช่าพอร์ตสมัท ตลอดจนน่านน้ำและคาบสมุทรในบริเวณนั้น และยกครึ่งหนึ่งส่วนใต้ของเกาะซาฮาลินแก่ญี่ปุ่น ซึ่งต่อมา ญี่ปุ่นได้เสียดินแดนส่วนนี้แก่สหภาพโซเวียตภายหลังพ่ายแพ้สงครามโลกครั้งที่สอง
ภายหลังสงคราม > ผลกระทบทางการเมือง

ชัยชนะของญี่ปุ่นในครั้งนี้ ถือเป็นชัยชนะในสงครามใหญ่ครั้งแรกของชาติตะวันออกในยุคใหม่ที่มีเหนือชาติยุโรป ข่าวการพ่ายแพ้ของรัสเซียได้สร้างความตื่นตะลึงไปทั่วทั้งยุโรปตลอดจนอาณานิคมต่างๆ ชื่อเสียงและบารมีของญี่ปุ่นได้เพิ่มขึ้นอย่างมากในเวทีโลก และเริ่มได้รับการยอมรับในฐานะประเทศทันสมัย ขณะเดียวกัน รัสเซียที่สูญเสียกองเรือบอลติกนั้น แทบจะหมดความภาคภูมิและความน่ายำเกรงต่อชาติอื่นๆในยุโรป ย้อนไปเมื่อครั้งก่อนสงครามโลกครั้งที่หนึ่งที่ตอนนั้นรัสเซียเป็นพันธมิตรที่แข็งแกร่งกับฝรั่งเศสและเซอร์เบีย การพ่ายแพ้ของรัสเซียในครั้งนี้ ถือเป็นข่าวดีสำหรับจักรวรรดิเยอรมันและจักรวรรดิออสเตรีย-ฮังการี เพื่อที่จะวางแผนทำสงครามต่อฝรั่งเศสและเซอร์เบีย
ภายหลังสงคราม > การคลัง

ก่อนสงคราม รัสเซียมีทองคำสำรองในท้องพระคลังมูลค่ากว่า 106.3 ล้านปอนด์ แต่รัสเซียกลับขาดดุลงบประมาณแผ่นดินติดต่อกันหลายปีจนต้องกู้เงินจากต่างประเทศ งบประมาณด้านสงครามส่วนใหญ่ของรัสเซียใช้เงินกู้จากฝรั่งเศสเป็นหลัก แม้ว่าฝรั่งเศสจะไม่ต้องการเข้ามีส่วนร่วมในการสงครามทั้งทางตรงและอ้อม แต่รัฐบาลฝรั่งเศสตลอดจนธนาคารพาณิชย์ขนาดใหญ่ของฝรั่งเศสก็จำใจต้องให้เงินกู้แก่รัสเซียด้วยตระหนักว่าผลประโยชน์ตลอดจนเศรษฐกิจของสองประเทศนั้นถูกผูกไว้ด้วยกัน วงเงินกู้แรกมีมูลค่า 800 ล้านฟรังก์ (30.4 ล้านปอนด์) วงเงินกู้ครั้งต่อมาจะมีมูลค่า 600 ล้านฟรังก์แต่ก็ถูกยกเลิกก่อน นอกเหนือไปจากการกู้เงินจากฝรั่งเศส รัสเซียยังได้ทำการกู้เงินจำนวน 500 ล้านมาร์กจากเยอรมัน ซึ่งเยอรมันเองก็จัดสรรเงินกู้เพื่อการสงครามให้แก่รัฐบาลญี่ปุ่นด้วย
อีกด้านหนึ่ง ญี่ปุ่นมีทองคำสำรองมูลค่าเพียง 11.7 ล้านปอนด์ (118 ล้านเยน) ดังนั้นเมื่อญี่ปุ่นต้องทำสงครามกับรัสเซีย เงินทุนส่วนใหญ่ในการทำสงครามจึงมาจากการก่อหนี้ ญี่ปุ่นตั้งงบประมาณสำหรับสงครามครั้งนี้ไว้ไม่เกิน 1,721 ล้านเยน ในจำนวนนี้ 42% เป็นเงินกู้ในประเทศ และอีก 40% เป็นเงินกู้ต่างประเทศซึ่งส่วนใหญ่กู้จากสหราชอาณาจักรและสหรัฐ ที่เหลืออีก 11% ใช้เงินคลังของรัฐบาลญี่ปุ่น อย่างไรก็ตาม เมื่อสงครามสิ้นสุดพบว่าการเบิกจ่ายจริงอยู่ที่ราว 1,500 ล้านเยน
รายชื่อการปะทะ

รายชื่อการปะทะเรียงตามลำดับเหตุการณ์
1904 ยุทธนาวีพอร์ตอาเธอร์, 8 กุมภาพันธ์: สรุปผลไม่ได้
1904 ยุทธการอ่าวเชมุลโพ, 9 กุมภาพันธ์: ชัยชนะของญี่ปุ่น
1904 ยุทธการที่แม่น้ำยาลู่, 30 เมษายน -1 พฤษภาคม: ชัยชนะของญี่ปุ่น
1904 ยุทธการที่หนานชาง, 25-26 พฤษภาคม, ชัยชนะของญี่ปุ่น
1904 ยุทธการเทลิสสุ, 14-15 มิถุนายน, ชัยชนะของญี่ปุ่น
1904 ยุทธการทางผ่านมอยเทียน, 17 กรกฎาคม, ชัยชนะของญี่ปุ่น
1904 ยุทธการต้าชี่เฉียว, 24 กรกฎาคม,ชัยชนะของญี่ปุ่น
1904 ยุทธการไซมู่เฉิง, 31 กรกฎาคม, ชัยชนะของญี่ปุ่น
1904 ยุทธนาวีทะเลเหลือง, 10 สิงหาคม: ชัยชนะของญี่ปุ่น
1904 ยุทธนาวีอัลซาน, 14 สิงหาคม: การรบทางทะเล: ชัยชนะของญี่ปุ่น
1904–1905 การปิดล้อมพอร์ตอาเธอร์, 19 สิงหาคม-2 มกราคม: ชัยชนะของญี่ปุ่น
1904 ยุทธการที่เหลียวหยาง, 25 สิงหาคม-3 กันยายน: สรุปผลไม่ได้
1904 ยุทธการชาโฮ, 5-17 ตุลาคม: สรุปผลไม่ได้
1905 ยุทธการซันเดปุ, 26-27 มกราคม: สรุปผลไม่ได้
1905 ยุทธการที่มุกเดน, 21 กุมภาพันธ์ - 10 มีนาคม: ชัยชนะของญี่ปุ่น
1905 ยุทธนาวีช่องแคบสึชิมะ, 27-28 พฤษภาคม: ชัยชนะของญี่ปุ่น
กระทรวงการทหารผ่านศึกสหรัฐ

| --- | --- |
United States Department of Veterans Affairs
ตราประจำกระทรวงการทหารผ่านศึก
ธงประจำกระทรวงการทหารผ่านศึก
 ที่ทำการหลักที่วอชิงตัน ดี.ซี.
ภาพรวมหน่วยงาน
ก่อตั้ง: 21 กรกฎาคม 1930; 94 ปีก่อน (1930-07-21)  (Cabinet rank March 15, 1989)
หน่วยงานก่อนหน้า: Veterans Administration
เขตอำนาจ: United States federal government
สำนักงานใหญ่: 810 Vermont Avenue NW., Washington, D.C., สหรัฐ 38°54′3.25″N 77°2′5.36″W﻿ / ﻿38.9009028°N 77.0348222°W﻿ / 38.9009028; -77.0348222
บุคลากร: 312,841 (2013)
งบประมาณต่อปี: $78.4 ดอลลาร์สหรัฐ (2013)
ฝ่ายบริหารหน่วยงาน: David Shulkin, Secretary Scott Blackburn, Acting Deputy Secretary
ลูกสังกัดหน่วยงาน: แม่แบบ:USVA agencies
เว็บไซต์: www.VA.gov
กระทรวงการทหารผ่านศึกสหรัฐ (อังกฤษ: United States Department of Veterans Affairs อักษรย่อ:VA หรือ DVA) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลทหารผ่านศึกในสหรัฐ
แหล่งข้อมูลอื่น

เว็บไซต์ทางการ
Department of Veterans Affairs in the Federal Register
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม
กรมทหารพรานที่ 45

| กรมทหารพรานที่ 45 |
| --- | --- |
กรมทหารพรานที่ 45
ประเทศ:  ไทย
รูปแบบ: กำลังกึ่งทหาร
บทบาท: การสงครามกองโจร การสงครามภูเขา การสงครามอิเล็กทรอนิกส์ การลาดตระเวน รักษาความปลอดภัย สืบสวนหาข่าว ปฏิบัติการสนธิกำลัง ยึดอาวุธยุทโธปกรณ์และของกลาง
คำขวัญ: รบเร็ว ชนะเร็ว ถอนตัวเร็ว
สีหน่วย:   เหลือง
วันสถาปนา: 19 มกราคม พ.ศ. 2527
ปฏิบัติการสำคัญ: การปราบปรามผู้ก่อการร้ายคอมมิวนิสต์ ยุทธการที่ด่านทัพต้นไทร (เนิน 491) ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการ: พันเอก สุรศักดิ์ พึ่งแย้ม
ผบ. สำคัญ: พันเอก เฉลิมชัย สุทธินวล พันเอก รุ่งโรจน์ อนันตโท พันเอก อิศรา จันทะกระยอม
ผ้าพันคอของกรมทหารพรานที่ 45
กรมทหารพรานที่ 45 (อักษรย่อ: กรม ทพ. 45; อังกฤษ: 45th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดนราธิวาส ดูแลอำเภอระแงะ ซึ่งมีกองบัญชาการอยู่ที่อำเภอบ้านนาสาร จังหวัดสุราษฎร์ธานี มี พันเอก สุรศักดิ์ พึ่งแย้ม เป็น ผู้บังคับหน่วยเฉพาะกิจกรมทหารพรานที่ 45 และ พันเอก ณัฐภูมิ ฉัตรภูมิ เป็น รองผู้บังคับหน่วยเฉพาะกิจกรมทหารพรานที่ 45
นอกจากนี้ กรมทหารพรานที่ 45 ยังมีบทบาทในยุทธการสำคัญ 3 สมรภูมิ ได้แก่ การปราบปรามผู้ก่อการร้ายคอมมิวนิสต์, ยุทธการที่ด่านทัพต้นไทร (เนิน 491) และความไม่สงบในชายแดนภาคใต้ของประเทศไทย
เหตุการณ์สำคัญ

เดือนธันวาคม พ.ศ. 2556 ช่วงเวลา 19.13 นาฬิกา ได้เกิดเหตุคนร้ายใช้เครื่องยิงลูกระเบิดเอ็ม 79 ยิงถล่มฐานปฏิบัติการหน่วยปฏิบัติการพิเศษ (นปพ.) ตำรวจภูธรจังหวัดนราธิวาส และมีการยิงโต้ตอบกัน จากนั้น เมื่อทหารพรานจากกองร้อยทหารพรานที่ 4504 กรมทหารพรานที่ 45 ได้ยินเสียงจากเหตุปะทะ จึงได้เคลื่อนกำลังเข้าช่วยเหลือ ทว่า ถูกคนร้ายอีกกลุ่มลอบวางระเบิดและซุ่มยิง ส่งผลให้ทหารพรานได้รับบาดเจ็บสาหัส 3 นาย
เจ้าหน้าที่จากหน่วยเฉพาะกิจกรมทหารพรานที่ 45 ได้ส่งกำลังเข้าสนับสนุน โดยมีการใช้รถรีวา เอพีซี เพื่อลำเลียงผู้บาดเจ็บออกจากจุดเกิดเหตุ แต่ก็ถูกคนร้ายลอบวางระเบิดระหว่างทาง และใช้อาวุธปืนเอ็ม 16 ยิงถล่มซ้ำ อย่างไรก็ตาม เจ้าหน้าที่ในรถไม่ได้รับอันตราย ครั้นเมื่อสถานการณ์เริ่มคลี่คลาย ผู้บาดเจ็บทั้งหมดได้รับการนำส่งโรงพยาบาลนราธิวาสราชนครินทร์
ส่วนในปี พ.ศ. 2559 บริษัท บัตรกรุงไทย จำกัด (มหาชน) ได้จัดกิจกรรม เดิน–วิ่ง การกุศล เพื่อระดมเงินบริจาคช่วยเหลือทหารพรานใน 3 จังหวัดชายแดนภาคใต้ ซึ่งมีการมอบผ่านมูลนิธิโรงพยาบาลพระมงกุฎเกล้า และหน่วยเฉพาะกิจกรมทหารพรานที่ 45
วันที่ 13 เมษายน พ.ศ. 2562 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดนราธิวาส เชิญสิ่งของพระราชทานมอบแก่อาสาสมัครทหารพรานของกรมทหารพรานที่ 45 ซึ่งได้รับบาดเจ็บจากการลอบวางระเบิดและซุ่มยิง จำนวน 5 นาย
ปฏิบัติการสำคัญ

เมื่อวันที่ 12 ธันวาคม พ.ศ. 2561 พันเอก อิศรา จันทะกระยอม ผู้บังคับหน่วยเฉพาะกิจกรมทหารพรานที่ 45 ได้จัดส่งกำลัง 2 ชุดปฏิบัติการ เพื่อไล่ล่ากองกำลังติดอาวุธที่กบดานอยู่บนเทือกเขาในอำเภอระแงะ จังหวัดนราธิวาส หลังสืบทราบว่าเตรียมก่อเหตุรุนแรงในพื้นที่
โดยเจ้าหน้าที่ทหารพรานกรมทหารพรานที่ 45 ได้แยกย้ายลาดตระเวนอยู่บนเทือกเขา ท่ามกลางฝนที่ตกมาอย่างหนัก กระทั่งพบผู้ก่อเหตุที่ดูต้นทางอยู่ ณ บริเวณเพิงพักชั่วคราว แล้วมีการปะทะกันเป็นระลอก กว่า 30 นาที ซึ่งเจ้าหน้าทหารที่ได้ประสานกับศูนย์วิทยุสื่อสาร กรมทหารพรานที่ 45 เพื่อขอกำลังเสริม แต่คนร้ายอาศัยความชำนาญพื้นที่หลบหนีไป
จากนั้นเจ้าหน้าที่ได้ทำการตรวจสอบพื้นที่ ได้พบรอยเลือดตามเส้นทาง จึงได้จัดกำลังส่วนหนึ่งติดตามไล่ล่าคนร้าย ส่วนกำลังที่เหลือได้ทำการยึดอุปกรณ์ของกลางต่าง ๆ ซึ่งรวมถึงอาวุธปืนอาก้า พร้อมกระสุนจำนวนหนึ่ง
การฝึกอบรม

กรมทหารพรานที่ 45 ได้จัดฝึกอบรมภาษามลายูท้องถิ่นแก่เจ้าหน้าที่ทหารพรานในสังกัดที่ยังไม่ชำนาญ ได้รับการฝึกไปปรับใช้ปฏิบัติงาน เพื่อสร้างความเข้าใจ และความสัมพันธ์อันดีต่อชาวมุสลิม
กิจกรรมเพื่อสังคม

เดือนมกราคม พ.ศ. 2558 หน่วยเฉพาะกิจกรมทหารพรานที่ 45 ได้จัดกิจกรรมภายใต้ชื่อ ทุกข์สุขไม่ทิ้งกัน สายสัมพันธ์ ไม่แบ่งแยก โดยมีผู้เข้าร่วมกิจกรรมกว่า 200 คน เพื่อสร้างความสุข, ความสามัคคีระหว่างประชาชนและเจ้าหน้าที่ร่วมกัน ตลอดจนส่งเสริมอาชีพให้แก่กลุ่มสตรีในพื้นที่
ส่วนในเดือนธันวาคม พ.ศ. 2561 ชุดปฏิบัติการฝ่ายกิจการพลเรือน หน่วยเฉพาะกิจกรมทหารพรานที่ 45 ได้จัดกิจกรรมเวทีประชาคมการแก้ไขปัญหายาเสพติดในพื้นที่ โดยเชิญชวนผู้ติดยาเสพติดเข้าสู่กระบวนการบำบัดตามสมัครใจ รวมถึงให้ความรู้เกี่ยวกับโทษภัยของยาเสพติด และประชาสัมพันธ์ช่องทางแจ้งเบาะแส และในเดือนเดียวกันนี้ ชุดปฏิบัติการฝ่ายกิจการพลเรือน หน่วยเฉพาะกิจกรมทหารพรานที่ 45 ได้เดินทางพบปะสร้างสัมพันธ์กับผู้สอนและนักเรียน ที่โรงเรียนตาดีกา ในอำเภอระแงะ จังหวัดนราธิวาส พร้อมมอบสิ่งของอุปโภคบริโภคให้แก่นักเรียน
โครงสร้าง

กองร้อยทหารพรานที่ 4501 – จัดประชุมลับเมื่อปี พ.ศ. 2555
กองร้อยทหารพรานที่ 4502
กองร้อยทหารพรานที่ 4503 – จัดทำเว็บไซต์
กองร้อยทหารพรานที่ 4504
กองร้อยทหารพรานที่ 4505
กองร้อยทหารพรานที่ 4506 – เคยเป็นฐานปฏิบัติการพระองค์ดำ
กองร้อยทหารพรานที่ 4507
กองร้อยทหารพรานที่ 4508
กองร้อยทหารพรานที่ 4509
กองร้อยทหารพรานที่ 4510
กองร้อยทหารพรานที่ 4511 – ร่วมทำความสะอาดมัสยิดป้องกันโรคโควิด-19 ก่อนถูกลอบวางระเบิด
กองร้อยทหารพรานที่ 4512
กองร้อยทหารพรานที่ 4513 – จัดทำเว็บไซต์
กองร้อยทหารพรานที่ 4514
กองร้อยทหารพรานที่ 4515
กองร้อยทหารพรานที่ 4516
หมวดทหารพรานหญิง กรมทหารพรานที่ 45
สิ่งสืบทอด

ในปี พ.ศ. 2555 หน่วยเฉพาะกิจกรมทหารพรานที่ 45 ได้จัดเครือข่ายผู้ใช้อินเทอร์เน็ต เพื่อโพสต์ข้อความเทิดทูนสถาบันพระมหากษัตริย์ และตอบโต้เว็บไซต์ที่มีการหมิ่นพระบรมเดชานุภาพ โดยในช่วงเดือนมิถุนายน ถึงเดือนกันยายน พ.ศ. 2555 ได้มีการโพสต์ข้อความไปกว่า 1.69 ล้านข้อความ
รางวัลที่ได้รับ

พ.ศ. 2562 : พันเอก พสิษฐ์ ชาญเลขา อดีตรองผู้บังคับการหน่วยเฉพาะกิจกรมทหารพรานที่ 45 ได้รับรางวัลเกียรติยศจักรดาว สาขาการทหาร
บุคคลที่มีชื่อเสียง

พันเอก พสิษฐ์ ชาญเลขา – อดีตรองผู้บังคับการหน่วยเฉพาะกิจกรมทหารพรานที่ 45 และหัวหน้าชุดปฏิบัติการพิเศษ
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| อีซูซุ ดีแมคซ์ |  | รถกระบะ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
| เบลล์ 212 |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 16 เอ 2/เอ็ม 203 |  | ปืนเล็กยาวจู่โจม | 5.56×45 มม. นาโต |  สหรัฐ | เอ็ม 16 เอ 2 ติดตั้งเครื่องยิงลูกระเบิดเอ็ม 203 |
| อาก้า |  | ปืนเล็กยาวจู่โจม | 7.62×39 มม. เอ็ม 43 |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
แหล่งข้อมูลอื่น

กรมทหารพรานที่ 45 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระทรวงสุขภาพและบริการมนุษย์สหรัฐ

| --- | --- |
United States Department of Health and Human Services
ตรากระทรวง
ธงกระทรวง
ภาพรวมหน่วยงาน
ก่อตั้ง: 11 เมษายน 1953; 71 ปีก่อน (1953-04-11) (ในฐานะ กระทรวงสุขภาพ การศึกษา และสวัสดิภาพ) 4 พฤษภาคม ค.ศ. 1980 (1980-05-04) (ในฐานะ กระทรวงสุขภาพและบริการมนุษย์สหรัฐ)
หน่วยงานก่อนหน้า: สำนักงานความมั่นคงกลาง กระทรวงสุขภาพ การศึกษา และสวัสดิภาพ
สำนักงานใหญ่: อาคารฮิวเบิร์ต เอช. ฮัมฟรีย์ วอชิงตัน ดี.ซี. สหรัฐอเมริกา
บุคลากร: 79,540 คน (ค.ศ. 2015)
งบประมาณต่อปี: 27.9 พันล้านดอลลาร์ (ค.ศ. 2015)
ฝ่ายบริหารหน่วยงาน: อะเล็กซ์ อาซาร์, รัฐมนตรีว่าการ อีริก ฮาร์แกน, รัฐมนตรีช่วยว่าการ
เว็บไซต์: www.HHS.gov
กระทรวงสุขภาพและบริการมนุษย์สหรัฐ (อังกฤษ: United States Department of Health and Human Services) เป็นกระทรวงระดับคณะรัฐมนตรีของรัฐบาลกลาง มีเป้าหมายเป็นการคุ้มครองสุขภาพของชาวอเมริกันทั้งหลาย และให้บริการมนุษย์ตามจำเป็น คำขวัญ คือ "ปรับปรุงสุขภาพ ความปลอดภัย และสวัสดิภาพของอเมริกา" (Improving the health, safety, and well-being of America) ก่อนหน้าที่จะตั้งกระทรวงศึกษาธิการสหรัฐขึ้นต่างหากใน ค.ศ. 1979 กระทรวงนี้เคยชื่อว่า กระทรวงสุขภาพ การศึกษา และสวัสดิภาพ (Department of Health, Education, and Welfare)
รัฐมนตรีว่าการกระทรวงสุขภาพและบริการมนุษย์สหรัฐ (United States Secretary of Health and Human Services) บริหารกระทรวงนี้ รัฐมนตรีดังกล่าวมาจากการแต่งตั้งของประธานาธิบดีตามคำแนะนำและยินยอมของวุฒิสภาสหรัฐ สำนักงานสาธารณสุขสหรัฐ (United States Public Health Service) เป็นหน่วยงานหลักของกระทรวง มีหัวหน้า คือ ผู้ช่วยรัฐมนตรีสหรัฐด้านสุขภาพ (United States Assistant Secretary for Health) รัฐมนตรีคนปัจจุบัน คือ อะเล็กซ์ อาซาร์ (Alex Azar) ดำรงตำแหน่งตั้งแต่วันที่ 29 มกราคม ค.ศ. 2018
นอกจากนี้ ยังมีศัลยแพทย์ใหญ่สหรัฐ (Surgeon General of the United States) เป็นผู้นำหน่วยทหารสัญญาบัตรบริการสาธารณสุขสหรัฐ (United States Public Health Service Commissioned Corps) ซึ่งเป็นหน่วยสวมเครื่องแบบ (uniformed service) ของกระทรวงนี้ ศัลยแพทย์ใหญ่รับผิดชอบประเด็นเกี่ยวกับสาธารณสุขตามที่รัฐมนตรีหรือผู้ช่วยรัฐมนตรีมอบหมายนอกเหนือไปจากภารกิจหลักในการบริหารหน่วยทหารสัญญาบัตร
กระทิงวัว

| กระทิงวัว |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Bovinae
สกุล:: Pseudonovibos Peter & Feiler, 1994
สปีชีส์:: P.  spiralis
ชื่อทวินาม
Pseudonovibos spiralis Peter & Feiler, 1994

กระทิงวัว (อังกฤษ: Khting vor; ชื่อวิทยาศาสตร์: Pseudonovibos spiralis) เป็นสัตว์เลี้ยงลูกด้วยนมชนิดหนึ่ง ซึ่งไม่เคยมีใครได้พบเห็นตัวจริง ๆ ขณะยังมีชีวิตอยู่ และแม้แต่ซากจะพบก็เพียงเขาที่ไร้หัวกะโหลกวางขายในตลาดขายของป่าตามชายแดนไทย-กัมพูชา, ไทย-ลาว, ลาว-กัมพูชา และเวียดนามเท่านั้น ซึ่งเขานั้นมีลักษณะบิดเป็นเกลียวยาวประมาณ 20 นิ้ว
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล Pseudonovibos โดยอาจจะเป็นชื่อพ้องรองของสกุล Bos หรือสกุลของวัวทั่วไป
อย่างไรก็ตาม นักวิทยาศาสตร์จัดให้เป็นสัตว์จำพวกเดียวกับกระทิงและวัวป่า พ่อค้าสัตว์ป่าบริเวณชายแดนไทย-กัมพูชา รายงานให้ทราบว่ากระทิงวัวได้สูญพันธุ์ไปจากโลกนี้นานแล้ว แต่มีรายงานว่าเคยมีชาวลาวล่าสัตว์ชนิดนี้ได้ทางภาคใต้ของแขวงอัตตะปือในประเทศลาวเมื่อปี ค.ศ. 1964
อย่างไรก็ตาม สถานะของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ หรือ IUCN ได้จัดอยู่ในสถานะใกล้สูญพันธุ์ (Endangerous)
กระทรวงพาณิชย์สหรัฐ

| --- | --- |
United States Department of Commerce
ตราประจำกระทรวง
ธงประจำกระทรวง
 อาคารเฮอร์เบิร์ต ซี. ฮูเวอร์ คือที่ตั้งสำนักงานของกระทรวง
ภาพรวมหน่วยงาน
ก่อตั้ง: 14 กุมภาพันธ์ ค.ศ. 1903
สำนักงานใหญ่: อาคารเฮอร์เบิร์ต ซี. ฮูเวอร์ 1401 คอนสติติวชันอะเวนิว นอร์ทเวสต์, วอชิงตัน ดี.ซี., สหรัฐอเมริกา 38°53′39.48″N 77°0′58.08″W﻿ / ﻿38.8943000°N 77.0161333°W﻿ / 38.8943000; -77.0161333
บุคลากร: 43,880 (2011)
งบประมาณต่อปี: 10.2 ล้านดอลลาร์สหรัฐฯ (2009) 14.2 ล้านดอลลาร์สหรัฐฯ (est. 2010) 9.3 ล้านดอลลาร์สหรัฐฯ (est. 2011) 8.6 ล้านดอลลาร์สหรัฐฯ (2014)
ฝ่ายบริหารหน่วยงาน: เพนนี พริตซ์เกอร์, รัฐมนตรี บรูซ เอช. แอนดริวส์, รัฐมนตรีช่วย
เว็บไซต์: www.Commerce.gov
กระทรวงพาณิชย์สหรัฐอเมริกา (อังกฤษ: United States Department of Commerce) เป็นกระทรวงของรัฐบาลกลางแห่งสหรัฐ ก่อตั้งเมื่อวันที่ 14 กุมภาพันธ์ ค.ศ. 1903 มีหน้าที่ในการขับเคลื่อนความเติบโตทางเศรษฐกิจของประเทศ
สำนักงานใหญ่ของกระทรวงตั้งอยู่ที่อาคารเฮอร์เบิร์ต ซี. ฮูเวอร์ ในวอชิงตัน ดี.ซี. รัฐมนตรีว่าการกระทรวงพาณิชย์คนปัจจุบันคือเพนนี พริตซ์เกอร์
แหล่งข้อมูลอื่น

United States Department of Education Official Website
Department of Education in the Federal Register
How is the Department of Education Organized
ERIC Digests เก็บถาวร 2021-04-16 ที่ เวย์แบ็กแมชชีน – Informational digests on educational topics produced by the U.S. Department of Education before 1983.
ผลงานของ กระทรวงพาณิชย์สหรัฐ ที่โครงการกูเทินแบร์ค
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม
กระต่ายสีขาวตาฟ้า

กระต่ายสีขาวตาฟ้า (อังกฤษ: Blue Eyed White หรือ BEW) คือ กระต่ายที่มีขนสีขาวปลอดทั้งตัว มีตาเป็นสีฟ้า เกิดจากยีนส์เวียนนาไวท์ (Vienna White) จัดว่าเป็นกระต่ายที่มีสีที่หายากสีหนึ่ง
ลักษณะทางพันธุกรรม

กระต่ายสีขาวตาฟ้า คือกระต่ายที่มียีนส์เวียนนาไวท์ครบสองตัว หรือเรียกว่าเป็นโฮโมไซกัส โดยมากเราจะเขียนย่อๆ ว่าเป็น v-v (วีเล็ก วีเล็ก) ซึ่งยีนส์เวียนนาไวท์เป็นยีนส์รีเซสซีฟ แต่ถ้าอยู่ครบทั้งสองตัวจะแสดงผลในลักษณะเด่นข่มทับพิกเม้นท์สีทั้งหมด และส่งผลให้กระต่ายทุกสีกลายเป็นกระต่ายสีขาว ที่มีตาเป็นสีฟ้าเหมือนกันทั้งหมด เพราะฉะนั้นเราจึงอาจจะกล่าวได้ว่ากระต่ายขาวตาฟ้าซ่อนยีนส์สีต่างๆ ไว้ได้ทั้งหมด ดังนั้นการที่จะลองหัดเลี้ยงและเรียนรู้การผสมสีของกระต่ายนั้น ไม่ควรจะเริ่มจากกระต่ายขาวตาฟ้า เพราะว่าเป็นเรื่องที่ยากสำหรับผู้เริ่มหัดเลี้ยง (แต่ถ้าเลี้ยงเล่นๆ ไม่ผสมก็ไม่เป็นไร) การที่จะรู้ว่ากระต่ายสีขาวตาฟ้าซ่อนยีนส์สีอะไรไว้บ้างนั้นก็มีได้สองวิธีหรือต้องใช้ควบคู่กันคือ หนึ่งศึกษาจากเพดดีกรี โดยดูว่าพ่อแม่เป็นสีอะไร แต่ถ้าทั้งพ่อและแม่เป็นสีขาวตาฟ้าเหมือนกัน ก็ต้องดูขึ้นไปที่รุ่นปู่ย่าตายาย ซึ่งโดยมากก็มักจะเป็นสีขาวตาฟ้าเหมือนๆกัน ซึ่งก็เป็นการยากที่จะทำนายยีนส์สีที่ซ่อนอยู่ได้อย่างแม่นยำ เพราะว่ายิ่งห่างรุ่นไปโอกาสที่จะทำนายสีถูกก็จะน้อยลงไปด้วย ส่วนวิธีที่สอง คือ ลองผสมกับกระต่ายสีอื่นที่เรารู้แล้วว่าเป็นสีพื้นแท้ เช่น เป็นสีดำแท้หรือสีช็อกโกแล็ตแท้ แล้วก็สังเกตดูสีขนของลูกกระต่ายที่เกิดมา เช่น
ถ้าผสมพ่อกระต่าย BEW กับแม่สีดำแท้ แล้วลูกออกมาเป็นสีดำทั้งหมด ก็แสดงว่า พ่อกระต่ายซ่อนสีดำไว้ทั้งหมด
ถ้าผสมพ่อกระต่าย BEW กับแม่สีบลูแท้ แล้วลูกออกมาเป็นสีบลูทั้งหมด ก็แสดงว่า พ่อกระต่ายซ่อนสีบลูไว้ทั้งหมด (เรียกได้ว่าเป็นสีบลูแท้) แต่ถ้าออกมาเป็นสีดำบ้างบลูบ้างก็แสดงว่า พ่อกระต่ายเป็นสีดำลูกผ่านบลู
ถ้าผสมพ่อกระต่าย BEW กับแม่สีช็อกโกแลตแท้ แล้วลูกออกมาเป็นสีช็อกโกแลตทั้งหมด ก็แสดงว่า พ่อกระต่ายเป็นสีช็อกโกแลตแท้ แต่ถ้าออกมาเป็นสีดำบ้างช็อกโกแลตบ้างก็แสดงว่า พ่อกระต่ายเป็นสีดำลูกผ่านช็อกโกแลต
ถ้าผสมพ่อกระต่าย BEW กับแม่สีไลแลคแท้ แล้วลูกออกมาเป็นสีไลแลคทั้งหมด ก็แสดงว่า พ่อกระต่ายซ่อนสีไลแลคไว้ทั้งหมด (เรียกได้ว่าเป็นสีไลแลคแท้) แต่ถ้าออกมาเป็นสีดำล้วนแสดงว่า พ่อกระต่ายเป็นสีดำแท้ ถ้าออกมาเป็นสีบลูล้วนแสดงว่า พ่อกระต่ายเป็นสีบลูแท้ ถ้าออกมาเป็นสีช็อกโกแลตล้วนแสดงว่า พ่อกระต่ายเป็นสีช็อกโกแลตแท้ ถ้าออกมาเป็นสีดำและสีบลูเท่านั้น แสดงว่าพ่อกระต่ายเป็นสีดำลูกผ่านบลู ถ้าออกมาเป็นสีดำและสีช็อกโกแลตเท่านั้น แสดงว่าพ่อกระต่ายเป็นสีดำลูกผ่านช็อกโกแลต ถ้าออกมาเป็นสีช็อกโกแลตและสีไลแลคเพียงสองสีเท่านั้น แสดงว่าพ่อกระต่ายเป็น สีช็อกโกแลตลูกผ่านบลู ถ้าออกมาเป็นสีดำ สีบลู สีช็อกโกแลต และสีไลแลค แสดงว่าพ่อกระต่ายเป็นสีดำลูกผ่านบลูและลูกผ่านช็อกโกแลต
ข้อควรระวังในการผสมกระต่ายสีขาวตาฟ้า

สิ่งที่จะต้องเรียนรู้อย่างหนึ่งในการผสมกระต่ายกับสีขาวตาฟ้าก็คือ ถ้าเราผสมกระต่ายสีขาวตาฟ้ากับกระต่ายสีอื่น จะทำให้ยีนส์เวียนนาถูกแยกออกจากกัน ทำให้ได้ลูกกระต่ายที่มียีนส์เวียนนาไวท์เป็นเฮเทอร์โรไซกัส V-v ซึ่งทำให้กระต่ายแสดงลักษณะออกมาเป็นสีพิเศษ คือเป็นกระต่ายที่มีหน้าบากคล้ายกระต่ายดัชท์ หรือเป็นกระต่ายขาวที่มีสีเปรอะ (ซึ่งแตกต่างจากกระต่ายด่างกระต่ายแต้มที่เป็นจุด) เราเรียกกระต่ายเหล่านี้ว่าเป็น เวียนนามาร์ก (Vienna Mark) หรือ ดัชท์มาร์ก (Dutch Mark) ซึ่งโดยมากในการเขียนสีของกระต่ายเหล่านี้ลงในเพดดีกรีเราจะเขียนเป็น VM Black หรือ DM Black ถ้ากระต่ายเป็นกระต่ายลายดัชท์สีดำ เป็นต้น โดยปกติเราจะไม่ค่อยผสมกระต่ายขาวตาฟ้ากับกระต่ายสีเพราะว่าจะทำให้ได้ลูกกระต่ายเวียนนามาร์ก 100% ซึ่งไม่สามารถประกวดและจดทะเบียนได้ แต่โดยมากเรามักจะผสมเพราะความน่ารักของกระต่ายที่หน้าตาคล้ายกับกระต่ายดัทช์มากกว่า